ڕێڤان ڕۊدییە، گەریلۍ یەژاستاری باسوو کاریگەریی هەڵمەتەو ١٥و ئابیش کوردستاننە کەرد.
ڕۊدییە ویرش ئارڎۊ، "دلۍ کۊشیاینە پەی ئازادیی کوردستانی، تا ئیساتۍ چندین جەنگەوانۍ بەنرخۍ گەشمەرڎۍ بیێنێ" و واتش: ئا هەڵمەتۍ بە سەرمەشقایەتیی هامڕا عەگیدی جە ١٥و ئابوو ١٩٨٤ دھۍ و شەمزیناننە دژوو ستەمکاری ئەرەگیری دەسش پەنە کەرد، کوردستاننە هەڵوێستێوە قەوەتش خولقنا. بێگومان دلۍ ئا شۊڕشەینە یاگۍ هەڵمەتەو ١٥و ئابی فرە گەورێنە، هامڕا عەگید چەنی هەڵمەتەکۍ واتش: "ئەگەر شمە وەڵاتەکەیما گێرڎۍ، ستەم کەرڎۍ، مەتاودۍ بێدەنگێما کەرڎێ". هامڕا عەگید بە تەقنای یوەم فیشەکی جوابوو ئانەیشە  بە دوژمنی داوە.
ڕێڤان ڕۊدییە واتیچش: "جە یوەم فیشەکۊ، کە جە ١٥و ئابینە تەقییا تا ئیساتۍ، کۊشیاێوە گەورە هەن و بەرڎەواما. کۊشیا، وێگێری و هەڵوێستوو هامڕا عەگیدی بی بە نموونێوە پەی ڕاویاراش. پێسە شۊنکەوتاو هامڕا عەگیدی، ڕێکێش وەرە مەدەیمۍ. وەرڎەموو یادوو فەرماندە هامڕاعەگیدی و ئا هامڕایانە  کە چی کۊشیاینە گەشمەرڎۍ بیۍ، سەروو ڕێزی کۊمنوورە. سەروو ڕاو ئاڎیشاوە کۊشیەیمۍ و ئامانجەکاشا مارمۍ دی. پێسە جەنگاوەراو ڕابەر ئاپۊی و شۊنکەوتاو فەرماندەی گەورە عەگیدی، سەرکەوتەی مسۊگەر کەرمێ".
س.ز
